Aalborg Stiftstidende, 1832-06-26
Det Rygte, at et betydeligt Antal Polakker skulle have taget Deel i Opstanden den 5te og 6te, synes at finde en Gjendrivelse i følgende Skrivelse fra General Uminski til Redacteuren af Constitutionel: "M. H. De har sagt, at Angrebet paa Banken er bleven ledet af en Officeer i polsk Uniform og denne Paastand har bidraget til at udbrede det uretfærdige Rygte, at mange Polakker have taget Deel i hine Uordener. Polakkerne vide for vel, hvad de skylde deres Nations Ære til ikke at blive meget misfornøiede over en slig beskyldning; de veed, at det vilde være en Fornærmelse mod hiin Ære, hvis de vilde blande sig i en Nations indre Anliggender, som viser dem Gjæstfrihed. Skulde et Par Jndivider have været uforstandige nok til at afvige fra dette Princip, bør den Daddel, som disse fortjene, dog ikke ramme Polakkerne ialmindelighed, der langtfra nogensinde at have taget Deel i hine Complotter, hvorved de kun skade deres egen Ære og deres Nations Sag, tvertimod ved enhver Leilighed have tilkjendegivet deres Misfornøielse med samme." Hertuginden af Berrys dristige og eventyrlige Plan er, idetmindste efter Moniteurens Beretning, nærved aldeles at mislykkes og denne Dame tilligemed hendes fornemste Tilhængere ville rimeligviis have ondt ved at undgaae Død eller Fangenskab, da Kysten bevogtes meget nøie. Man har endog sagt hende død og Moniteuren selv omtaler dette Rygte som grundet paa Udsagn af nogle Fanger af den bekjendte Carlistinde Fru von Laroche-Jaquelins Bande. Disse havde nemlig erklæret, at denne Dame tilkjendegav dem grædende, hvorlunde hun var nødt til at bortfjerne sig, fordi en stor og uoprettelig Ulykke var indtruffen, hvormed hun efter deres Mening vilde antyde, at Hertuginden, havde befundet sig i Slottet Penissidre og deelt Skjebne med saamange Andre, der omkom, da dette gik op i Luer. Dette Rygte synes at finde nogen Bekræftelse i den Omstændighed, at der virkelig blandt Slottets Ruiner er opdaget et qvindeligt Liig med Diamantringe paa Fingrene; imidlertid vil Moniteuren dog ikke fæste Lid til samme og det vilde heller ikke være urimeligt om det var opdigtet forat lette Hertugindens Flugt. Vissere er det nok, at hendes Tilhængere paa alle Punkter komme til kort. Af det forskjellige Fægtninger var især den ved Vieille=Vigne fordærvelig for Oprørerne; mange af deres Hovedmænd ere omkomne, deriblandt Hertugindens Overstaldmester. Hos Stædernes Beboere yttrer sig en saa stor Forbittrelse mod Carlisterne, at disses Fanger maae ledsages af militair Escorte for at sikkres mod Voldsomheder, og General Solignac har ved en Proclamation opfordret Jndbyggerne i Nantes til at tæmme deres Harme og ikke foretage ulovlige Handlinger. Hvad Landbeboerne angaaer, da synes deres Jver efterhaanden at kjønnes, idet mindste forsikkrer Moniteuren, at de paa mange Steder frivillig aflevere deres Vaaben og at Charette (en Søn af den bekjendte Jnsurgentanfører) skal have sagt til Levningerne af sin Bande: I ere Eders Fædre uværdige, jeg forlader Eder og gaaer til England." Hertil bidrager vist meget, at de miste deres Anførere ligesom Partiet dets Støtter efter, inden som Adelsmændene enten falde eller tages til Fange i Træfningerne eller arresteres i deres Slotte og Tilflugtssteder. Disses Jver forSagen har især siden Hertugindens Ankomst været meget stor, da de ansaae hendes Nærværelse som en Opfordring, til at vove det Yderste. Da Carlisternes Bestræbelser lykkes saa lidet i Vende, hvor de dog ere talrigst og desuden opflammes ved Hertugindens Nærværelse, kan man begribe, at de paa andre Stæder maa være aldeles forgiæves. J Toulon har rigtignok en Sammensværgelse fundet Sted, til hvis Udførelse endog Galeislaverne skulde bruges, men den blev opdaget i Tide og undertrykt. Paa Efterretningen om disse fortsatte Jntriguer have Regjeringens varmeste Tilhængere i de 5 Departements: Var, Rhonemundingen, Vancluse, Gard og Herault oprettet en Forening under Navn af den sydlige Union, hvis Hensigt skal være at bidrage til disses Opdagelse og Undertrykkelse. Ogsaa i Bourdeaux have Borgerne tilkjendegivet Præfecten deres Hengivenhed for Regjeringen og deres Had mod Factionerne. Efter Moniteurens Forsikkring indløbe den fra alle Puncter i Landet saamange Tilbud af Nationalgardere og afskedigede Soldater om at drage mod Jnsurgenterne, at Regjeringen ingenlunde kan benytte dem alle. De seneste Efterretninger fra Paris af 16de Juni omtale en Mængde Rygter, som der ere i Omløb, blandt andre ogsaa dette, at 4 af Carlisternes virkelige eller formeentlige Hovedmænd der i Staden, nemlig Chataubriand, Hyde de Neuville, Pastoret og Fis=James, samme Morgen skulle være arresterede. Dette angives som temmelig tilforladeligt. F.